Source: https://poradna.hnonline.sk/otazka/musim-platit-vyzivne-na-plnolete-dieta
Timestamp: 2019-09-17 08:35:03+00:00
Document Index: 8713677

Matched Legal Cases: ['súd ', 'súd ', '§ 62', 'súd ', 'Súd ', 'Súd ', 'súd ', 'súd ', 'súd ', 'súd ']

Musím platiť výživné na plnoleté dieťa? | HNporadňa
Domov » Právo » Musím platiť výživné na plnoleté dieťa?
Musím platiť výživné na plnoleté dieťa?
Dobrý deň, potrebujem poradiť. Syn má 20 rokov, ukončil strednú školu, je evidovaný na úrade práce a pracuje brigádne. Zamestnať sa na trvalo nechce, vraj bude študovať na vysokej škole. Zaujíma ma, či musím na neho platiť výživné. Podal som návrh na súd na zníženie výživného. Otázka: Na akú sumu môže súd znížiť výživné, keď syn pracuje iba brigádne? Stačí mu iba životné minimum? Dal som návrh na 30 eur, lebo toho darmožráča ma už nebaví sponzorovať. Ďakujem.
Daniel Mazik sa opýtal/a 14.6. 2010 o 22:02 v kategórii Právo
Mgr. Martin Hurtaj, advokát pred 9 rokmi 3 mesiacmi
V zmysle § 62 ods. 1 Zákona o rodine je rodič dieťaťa povinný prispievať na jeho výživu až do času, kým dieťa nebude schopné sa samé živiť. Pokiaľ dieťa ukončilo jeho prípravu na ďalšie povolanie a pokiaľ mu v jeho povolaní nebránia žiadne závažné okolnosti (napr. zdravotný stav) možno konštatovať, že dieťa je schopné sa samé živiť. Upozorňujem však, že pokiaľ by dieťa nastúpilo na denné štúdium vysokej školy, tak by mu znovu vznikol nárok na výživné od Vás.
K podobnej téme som sa vyjadroval aj tu:
http://moje.hnonline.sk/node/579
vinco pred 9 rokmi 3 mesiacmi
hadam sa nemylim ak doplnim (na zaklade vasich predchadzajucich odpovedi), ze ak sud zrusi vyzivovaciu povinnost na plnolete dieta spätne, napr. k datumu ukoncenia školy, alebo k datumu podania návrhuna sud, tak dieťa je vyzivne za obdobie vyplatene po tomto datume povinne vratiť
Áno presne tak. Na rozdiel od maloletých detí by v tomto prípade vzniklo právo povinného rodiča na vydanie tzv. bezdôvodného obohatenia proti plnoletému dieťaťu.
Daniel pred 8 rokmi 10 mesiacmi
Dcéra má 20 a mám súdne určenú vyživovaciu povinnosť. Dcéra na súde prezentovala záujem pokračovať v štúdiu na vysokej škole. Situácia je ale taká že neurobila maturitu a čakala na opravnú skúšku, mám podozrenie že neurobila ani tu a čaká na ďalšiu. Je to stále príprava na povolanie, ak sa pripravuje doma niekoľko mesiacov na jednu skúšku? Ak ukončí strednú školu a začne byť schopná sa sama živiť a po čase začne znova študovať, môže byť výživné obnovené? (V zákonoch som sa dočítal len o zániku vyživovacej povinností, nenašiel som taký ktorý by hovoril o opätovnom vzniku.)
adam554 pred 8 rokmi 8 mesiacmi
Myslím, že každý si pojem "schopné samo sa živiť" vykladá úplne inak. Moja skúsenosť je, že súd mi uložil naďalej plniť vyživovaciu povinnosť aj napriek skutočnosti, že môj syn má 20 rokov, neštuduje a je evidovaný na úrade práce. Súd sa na pojednávaní vôbec nezaoberal skutočnosťou, že syn bol oblečený v značkovom oblečení a používal pomerne drahý mobil. Záver bol jednoznačný. Nepracuje, nemá stály príjem a teda nie je schopný sám sa živiť. Nikto mi zatiaľ nedokázal vysvetliť, čo to skutočne v praxi znamená pojem schopnosť sám sa živiť. Súd mi tiež neodpovedal na otázku, dokedy vlastne bude trvať moja vyživovacia povinnosť platiť. Takže podľa mňa je toto zákonné ustanovenie veľmi nešťastné a nejasné. Dá sa vyložiť úplne ako komu vyhovuje. Prajem pekný deň.
anonym4845 pred 8 rokmi 6 mesiacmi
Skuste na Urade prace s pisomnymi staznostami, ze Vasmu synovi nedostatocne hladaju pracu. Oni mu v strachu o svoje teple miesta hocico ponuknu, on to odmietne a bude vyluceny z evidencie. A vyhybanie sa praci je v rozpore s dobrymi mravmi, a vtedy uz mozete uspiet.
Odvolajte sa na Krajsky sud. Potom dajte dovolanie na Najvyssi sud (to musi zo zakona urobit advokat). A ak ani tam neuspejete, skuste na Ustavny sud. Ak nahodou vyhrate, bude to pre sudy zavazny precedens aj pri inych otcoch.
karoli pred 8 rokmi 1 mesiacom
Dobrý deň,môj manžel má syna,na ktorého platí výživné o dosť vyššie ako mu určil súd.Syn v máji dovršil 18r a v júni školu.Na ďalšie štúdium sa nechystá. Kým súd zruší vyživovaciu povinnosť,musí platiť manžel naďalej výživné.Otázka: za ako dlho je súd schopný zrušiť vyž.pov.a či peniaze ktoré manžel preplatí mu budú vrátené. Ďakujem
Vladimir Jaremko pred 7 rokmi 10 mesiacmi
Daniel Mazik pred 9 rokmi 3 mesiacmi
Dakujem za reakcie a zajtra t.j. 16.6. rano o 9 tej sa uvidi..len dufam v objektivnost sudkyne...
anonym123 pred 9 rokmi 1 mesiacom
Mám plnoleté dieťa, chcem požiadať o zníženie výživného, nakoľko mám príjmy z podnikania podstatne nižšie ako v čase keď sme na súde uzavreli dohodu o ich výške. Syn má trvalé bydlisko v BA ja mám v DK.
1)Prosím o radu, ktorý súd je v tomto prípade miestne príslušný? Syn študuje na VŠ, všetok majetok som mu daroval a z jeho strany cítim nezáujem. Platil som mu telefon, kde sme mali dohodu, že sa to bude odpočítavať z výživného. Nakoniec to uznal ako dar a podal na mňa trestné oznámenie za neplatenie. Jeho majetkové pomery sú výrazne lepšie ako moje. Aj napriek tomu opakovane v prípade nezaplatenia výživného podáva tr. oznámenia?
2)Je možné podať žalobu o neplatnosti darovacej zmluvy? Aké sú možné dôvody aby súd uznal synove správanie ako nemorálne a vyhovel takejto žalobe? Ďakujem